דוד חכם (פרשן)

דוד חכם (נולד ב-22 ביוני 1951), הוא חוקר, יועץ פוליטי ומומחה לענייני ערבים. כיהן כיועץ לעניינים ערביים לשרי הביטחון יצחק מרדכי, משה ארנס, אהוד ברק, בנימין בן אליעזר, שאול מופז ועמיר פרץ.

ביוגרפיה 
חכם נולד ברמת השרון לדליה (פרחה) ונאזם, שעלו מבגדד בשנת 1951. בוגר בית הספר התיכון אהל שם ברמת גן.

שירות בצה"ל 
במסגרת תפקידיו בצה"ל, שירת באגף המבצעים, באגף התכנון, באגף המודיעין ובתיאום פעולות הממשלה בשטחים. חכם עמד בראש המחלקה לעניינים ערביים בממשל הישראלי ברצועת עזה לאורך כל שנות האינתיפאדה הראשונה (1987-1993). במשך ארבע שנים שירת ב כמושאל מצה"ל.

בתום שירותו ברצועת עזה שימש בתיאום פעולות הממשלה בשטחים כיועץ מדיני וכאחראי למשא ומתן בין ישראל לבין אש"ף במסגרת תהליך אוסלו. במסגרת תפקידו, היה חבר במשלחות הישראליות בכל קבוצות העבודה במסלול המשא ומתן הרב צדדי והשתתף בערוצים השונים של המשא ומתן הדו-צדדי בין ישראל לבין אש"ף על הסכם הביניים. כמו כן לקח חלק בפגישות הדרג המדיני הבכיר בישראל עם יו"ר אש"ף, יאסר ערפאת ומחמוד עבאס.

חכם השתחרר משירות קבע בצה"ל בשנת 1999 בדרגת אלוף-משנה.

לאחר השירות 
בתום שירותו הצבאי המשיך לעבוד במשרד הביטחון. החל משנת 1997 ועד שנת 2005, שימש כיועץ לשרי הביטחון לעניינים ערביים. במסגרת זאת, השתתף בפגישות שוטפות של שרי הביטחון (ושרים אחרים בממשלת ישראל) עם מנהיגים ערביים ופלסטיניים. לאחר מכן, כיהן כמרכז הנושאים הערביים במסגרת האגף הביטחוני –מדיני במשרד הביטחון.

מאז שנת 2018 משמש כעמית מחקר בכיר ב"מכון מרים" בארצות הברית, כאנליסט, כמרצה וכפרשן לעניינים ערביים - פלסטיניים.

השכלה אקדמית 
חכם סיים לימודי תואר ראשון בחוגים להיסטוריה של המזרח התיכון ולמדע המדינה באוניברסיטת תל אביב (1969–1972) במסגרת העתודה האקדמית של צה"ל ותואר שני בהיסטוריה של המזרח התיכון מאוניברסיטת תל אביב, ובלימודי ביטחון לאומי מטעם אוניברסיטת חיפה. הוא בוגר המכללה הבין-זרועית לפיקוד ולמטה והמכללה לביטחון לאומי של צה"ל.

חיים אישיים 
חכם נשוי לחיה לבית אלטר. לזוג שלושה ילדים - שתי בנות ובן. המשפחה מתגוררת ביישוב רעות בעיר מודיעין - מכבים - רעות.

פרסומים

ספרים
 ותימלא הארץ חמאס – שיח' אחמד יאסין ומלחמתו בישראל, אוניברסיטת חיפה, 2006. המחקר סוקר את הביוגרפיה של השיח' אחמד יאסין, מציג את משנתו האידאולוגית הדתית - מדינית, ובמיוחד ביחס לישראל, ומעריך את תרומתו המרכזית להקמת ארגון חמאס כשלוחה קדמית של תנועת האחים המוסלמים בזירה הפלסטינית.
 עזה בגובה העיניים- מבט לאינתיפאדה מבפנים, הוצאת מודן, 2016. הספר סוקר ומנתח את רצף האירועים בתהליך התפתחותה של האינתיפאדה הראשונה, לצד תיאור וניתוח של המתרחש בשטח. בספר משולבים חוויות ורשמים אישיים המאירים את מציאות החיים הסבוכה והדינאמית באור מדויק ואותנטי.

מאמרים
בין המאמרים שפרסם חכם:
 "תנועת מורדי ט'פאר– "1975-1965 ", מערכות 253 ,1976 ,ע"ע 41–45.
 "איום ערבי מחודש על השיט בים סוף", סקירה חודשית, מרץ 1979.
 "דרום תימן –מוקד תסיסה בחצי האי ערב", סקירה חודשית, ינואר 1979.
 "עשר שנים לקיום האמירויות הערביות המאוחדות – איחוד בתוך פיצול", סקירה חודשית, 1984 ,ע"ע 27–36.
 "משבר באש"ף – מיציאת ביירות ועד הכינוס ברבת עמון", סקירה חודשית, 1990 ,ע"ע 31–37.
 "פסגת קזבלנקה", סקירה חודשית, 1985 ,ע"ע 22–33.
 "שלבי האינתיפאדה – מהתפרצות ספונטנית לפעילות מאורגנת", סקירה חודשית, 1990 ,ע"ע 31–37.
 "תנועת ההתנגדות האסלאמית חמאס – אסלאם רדיקלי במבחן המעשה", מערכות, 1996 ,ע"ע 13-2.6
 Cautious Optimism in Ramallah Regarding Biden BESA BAR ILAN UNIVERSTY January 7, 2021
 Palestinian elections are still far from certain ] 03-05-2021 https://www.israelhayom.com/writer/col-ret-david-hacham/]
 Gaza Will Remain a Powder Keg, Qatari Cash or Not | Jewish & Israel News Algemeiner.com, AUGUST 25,2021
 Palestinian and regional players prepare for life after Abbas September 23, 2021 https://www.miryaminstitute.org/commentary-blog/tag/David+Hacham]
 November 18, 2021 Palestinian Authority sobers up on expectations from the Biden administration - Jewish Journal http://jewishjournal.org.il
 חמאס מנהל מלחמת התשה בעזה // דוד חכם - הארץ (haaretz.co.il),11 במרץ 2019

אלופי-משנה בצה"ל
יועצים ישראלים
אנשי המוסד
חיילי אגף המודיעין
ישראלים שנולדו ב-1951